FCSB: Târnovanu – V. Crețu, Dawa, Chiricheș, Radunovic – Lixandru, Șut, Olaru – Oct. Popescu, Băluță, Fl. Coman. Rezerve: A. Vlad, Panțîru, Haruț, Miculescu, Pandele, Luis Phelipe, Antwi, Toma, Ov. Popescu, Alhassan, Radaslavescu, David Popa. Antrenor: Elias Charalambous.
CFR Cluj: Sava – Mogoș, Boben, Kresic, Camora – Muhar, K. Keita, Tachtsidis – Deac, Bîrligea, Otele. Rezerve: Hindrich, Bălgrădean – Cr. Manea, Abeid, M. Ilie, Ajeti, Aussi, R. Filip, Fică, Avonou, Serebe, Michael. Antrenor: Dan Petrescu.
Meciul FCSB – CFR Cluj este cel la finalul căruia bucureștenilor le va fi înmânat trofeul de campioni ai României. Roș-albaștrii au câștigat titlul după meciul cu Farul, din etapa a 6-a a play-off-ului, dar vor primi medaliile în data de 11 mai.
Campionii vin după o înfrângere cu 2-0 suferită pe terenul Universității Craiova, însă ar vrea să le ofere fanilor o ultimă reprezentație de gală, pe teren propriu. FCSB pornește runda din play-off cu nouă puncte deasupra oltenilor. Echipa lui Elias Charalambous nu vrea ca avansul să scadă până la finalul sezonului.
De partea cealaltă, CFR Cluj a învins-o în ultima etapă pe Rapid, cu 3-2. Ardelenii s-au bucurat la acest meci de prezența lui Dan Petrescu pe banca tehnică. “Bursucul“ s-a întors în Gruia și vrea să cucerească titlul în sezonul viitor. Până atunci, el speră să continue parcursul excelent al CFR-ului, care are trei victorii consecutive.
Miza reală a partidei este reprezentată de clasarea pe locul secund. CFR are ocazia să o depășească pe Universitatea Craiova, care joacă de abia luni, pe terenul celor de la Farul Constanța. Dobregenii mai au doar șanse teoretice la locurile care pot oferi o cale către UEFA Conference League.
Meciul care se va disputa pe Arena Națională din București va fi transmis în direct pe canalele Digisport 1, Prima Sport 1 și Orange Sport 1. Partida va putea fi urmărită și pe FANATIK.ro, în format LIVE VIDEO.
Aici veți găsi echipele de start, detalii în timp real de pe stadion, precum și cele mai tari imagini și filmări de la petrecerea roș-albaștrilor de la finalul partidei.
Etapa a opta din play-off este penultima. Runda începe vineri și se încheie luni. Duminică nu se joacă nicio partidă, pentru că atunci vor avea loc meciurile din ultima etapă a play-out-ului.
Ardelenii sunt favoriții caselor de pariuri pentru un succes în meciul contra campioanei. Cota pentru “2 solist“ este 2,22. Remiza oferă pariorilor o cotă de 3,55, iar “1 solist“ are cota 3,15.
Cota pentru “peste 2,5 goluri“ este 1,90. Un meci cu “sub 2,5 goluri“ oferă cota 1,95. În tur, FCSB a învins în Gruia cu 1-0. Totuși, meciurile celor două echipe au produs, în acest play-off, 46 de goluri în total!
Fiesta roș-albastră a început deja de aproape două săptămâni și va continua până după meciul cu Rapid, din ultima etapă. Totuși, Dan Petrescu nu vrea să participe la sărbătoare și își propune să strice distracția campionilor.
Atmosfera de pe Arena Națională se anunță a fi incendiară. FANATIK.ro a dezvăluit în exclusivitate că se vânduseră peste 49 de mii de bilete pentru meci încă de miercuri!